CELEX: 32013R1229
Language: et
Date: 2013-11-28 00:00:00
Title: Komisjoni rakendusmäärus (EL) nr 1229/2013, 28. november 2013 , teatavate kaupade klassifitseerimise kohta kombineeritud nomenklatuuris

3.12.2013   
            
            
               ET
            
            
               Euroopa Liidu Teataja
            
            
               L 322/8
            
         KOMISJONI RAKENDUSMÄÄRUS (EL) nr 1229/2013,
   28. november 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel alates käesoleva määruse jõustumisest.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjused
               
            
                  (1)
               
               
                  (2)
               
               
                  (3)
               
            
                  Toode, mis koosneb puidust alusest (mõõtmed ligikaudu 40x40 cm), mille pealispind ja servad on kaetud vildiga vooderdatud sünteeskiust (polüpropüleen) riidega. Riide tagakülg on vahtplastist.
                  Aluse keskel seisab 60 cm kõrgune kartongist toru, mille mõlemad otsad on kaetud. Toru alumise otsa kate on kõvast plastist ning see on puualust läbiva kruviga aluse küljes kinni, ühendamaks alust ja toru. Toru ülemise otsa kate koosneb ümmargusest 12 cm läbimõõduga puidust kettast, mis on kaetud karusriidega (plüüš, millest on 60 % polüakrüüli ja 40 % polüestrit).
                  Toru on kaetud selle külge liimitud ja klambritega kinnitatud sisalist matiga. Sisalmatt koosneb sisaltaimekiust kedratud kootud riidest lateksalusel (vt foto nr 668B). Sisalkiust kedratud lõnga joontihedus ületab 20 000 detsiteksi.
                  (Vt fotod nr 668 A ja 668 B) (1)
                  
               
               
                  6307 90 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, XI jaotise märkuse 7f ning CN-koodide 6307, 6307 90 ja 6307 90 98 sõnastusega.
                  Arvestades toote objektiivseid omadusi, on see kavandatud kasside vajadustest lähtudes, nende ligi meelitamiseks ja eemale hoidmiseks mööblist, mida nad muidu kriibivad ja millel lesivad.
                  Mööblina rubriiki 9403 klassifitseerimine ei tule kõne alla, sest see rubriik hõlmab erinevat liiki tooteid, mida kasutatakse elumajades, hotellides, kontorites, koolides, kirikutes, kauplustes, laboratooriumides jne (vt ka HSi selgitavad märkused, rubriik 9403).
                  Mänguasjana rubriiki 9503 klassifitseerimine ei tule samuti kõne alla, sest toode on ette nähtud ainult loomadele ega kuulu seega sellesse rubriiki vastavalt grupi 95 märkusele 5.
                  Tekstiilmaterjal on kasside ligimeelitamisel oluline (nt selleks, et seda küüntega kriipida, sellel istuda ja sellega mängida) ja järelikult on toode kassidele oluline kui kriipimise ja mängimise vahend. Seega on tekstiilmaterjal (mitte puit, papp ega plast) see, mis annab tootele selle põhiomadused kombineeritud nomenklatuuri klassifitseerimise üldreegli 3b tähenduses.
                  Rubriiki 5305 kuuluvad sisalkiud on kedratud rubriiki 5607 kuuluvaks nööriks kombineeritud nomenklatuuri XI jaotise märkuse 3 A alapunkti e tähenduses (vt ka HSi selgitavad märkused, rubriik 5305, esimene lõik, ning lõnga ja nööri eristamine I tabelis, liik: teistest taimsetest kiududest, HSi selgitavad märkused XI jaotis, üldine, I osa, B alapunkt 2).
                  Siiski ei või sisalriiet klassifitseerida rubriigi 5609 alla kui nöörist toodet, sest sellesse rubriiki ei kuulu tekstiiltooted, mis on hõlmatud tekstiilikangaid käsitleva konkreetsema rubriigiga, nagu rubriik 6307 (vt ka HSi selgitavad märkused, rubriik 5609, esimene lõik ja kolmanda lõigu punkt c).
                  Sisalmatti ega vildiga vooderdatud sünteeskiust riiet, mille tagakülg on vahtplastist, ei või klassifitseerida gruppi 57 selle grupi märkus 1 tähenduses, sest need materjalid on osa kasside kriipimispuust ning neil ei ole sisustusotstarvet (vt ka HSi selgitavad märkused, grupp 57, üldine, esimene lõik).
                  Järelikult tuleks sisalriidest, karusriidest ja vildiga vooderdatud sünteeskiudriidest valmistoode klassifitseerida rubriiki 6307.
                  Seega tuleks toode klassifitseerida CN koodi 6307 90 98 alla kui muu tekstiilist valmistoode.
               
            
         
      
                  
                     
               
               
                  
                     
               
            
         (1)  Fotod on esitatud üksnes illustratsiooniks.